\r\r\r\r
Eyaliko omuduumizi w’eggye ly’eggwanga ow’okuntikko nga kati ye minisita omubeezi ow’ebyenguudo Gen.Edward Katumba Wamala ayagala omusolo ku mwenge n’ebiragalalagala gwongezebwe. Ono agamba nti ebintu bino okubeera ku bbeeyi ya wansi kyekivuddeko abavubuka okubyettanira
Minisita omubeezi ow’ebyenguudo Gen. Katumba Wamala asisinkanye abaali bawaddanga kyokka nebava ku mwenge wali ku Silver Spring Hotel mu kawefube w’okulwanyisa okukozesa ebiragalalagala
Katumba Wamala eno gu’asinzidde neyemulugunya ku bbeeyi y’ebiragalalagala okuba wansi okuli n’omwenge
Wamala agamba nti bannayuganda nga tebananenya Gavumenti kukulakulanya bya nguudo nti zeezivaako obubenje, basaanye bakimanye nti n’omwenge gwebanywa guvaako obubenje
Ono awaze nga bwagenda okukola n’amanyi okulaba nga aggusa ensonga eno mu Palamenti okulaba nga enkozesa y’ebiragalalagala ekendeera.
Bbo kubamu abaali abanywi b’omwenge wabula nga kati banyuka,abegatira mukibiina ki Focus On Recovery Uganda,batotodde ebimu ku bizibu ebiri mu kunywa omwenge naddala ogw’obuveera.
\r\r\r\r
kab_Latn lug_Latn lug_Latn lug_Latn lug_Latn lug_Latn lug_Latn kab_Latn